Eder

Eder esas rivero en Germania, longa de 135 km. Ol naskas che monto Ederkopf en kateno di westa Nordrheno-Vestfalia apud fonto di riveri Lahn e Sieg ma fluas esta e norda en rivero Fulda qua ad lua konfluo kun Werra en Hannoversch Münden kreas fluvio Weser qua fluas en Norda maro norda di Bremen. Urbi en lua trajeto inkluzas Battenberg, Frankenberg, Waldeck e Fritzlar.

Roka e cementa digo (47 m alto, 400 m longa) kompleteskis en 1914, apud urbeto Waldeck kreita granda cisterno Edersee, qua esas 27 km longa ed uzata por fabrikar elektro ed equilibrar aquo niveli per navo-transporto sur Weser. La digo esis destruktita ye 17 di mayo 1943 (Operaco Chastise), dum la sama nokto ke apud Möhne digo-cisterno, da britana Avro Lancaster flug-bombanti di RAF Squadron 617 equipita kun specala Barnes Wallis risaltinta bombi per l'atako, facinta grandega destrukteso e vivo-perdo ad-vale (preske omna viktimi esis Ukrana kaptiti en labora kampeyo infra la digo). Ta lasta esis rikonstruktita, e la lago nuna esas precipua sumera distrakto instaluro, note kun dana kamperi.

Kategorio:Hesia
Kategorio:Baseno di Weser